
ประกาศองค์การบริหารส่วนตำบลดินอุดม
เรื่อง กำหนดกิจกรรมการรณรงค์ป้องกันโรคพิษสุนัขบ้า และการควบคุมจำนวนประชากรสุนัข และแมว
ภายใต้โครงการสัตว์ปลอดโรค คนปลอดภัย จากโรคพิษสุนัขบ้า 
ตามพระปณิธานของศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์
อัครราชกุมารี กรมพระศรีสวางควัฒน วรขัตติยราชนารี ประจำปีงบประมาณ พ.ศ.2563

***********************************
 
ด้วย องค์การบริหารส่วนตำบลดินอุดม อำเภอลำทับ จังหวัดกระบี่ ได้จัดทำโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานของศาสตราจารย์ ดร.สมเด็จพระเจ้าน้องนางเธอ           เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ประจำปีงบประมาณ พ.ศ. ๒๕๖3 ขึ้น โดยมีวัตถุประสงค์เพื่อให้สุนัข และแมว ได้รับการฉีดวัคซีนป้องกันโรคพิษสุนัขบ้า          จากองค์กรปกครองส่วนท้องถิ่น ครอบคลุมทุกพื้นที่ ควบคุม และลดจำนวนประชากรสุนัข แมวในพื้นที่      โดยบูรณาการร่วมปศุสัตว์ จ.กระบี่ และปศุสัตว์ อ.ลำทับ และเพื่อส่งเสริมให้ประชาชนมีความรู้ ความเข้าใจ  และตระหนักถึงอันตรายของโรคพิษสุนัขบ้า รวมทั้งการปฏิบัติตน เพื่อป้องกันสัตว์เลี้ยงกัด และการปฏิบัติตนหลังจากถูกสัตว์เลี้ยงกัดอย่างเหมาะสม ตลอดจนเพื่อให้พื้นที่ตำบลดินอุดม เป็นพื้นที่ปลอดโรคพิษสุนัขบ้า  โดยมีกิจกรรม คือ การรณรงค์ฉีดวัคซีนป้องกันโรคพิษสุนัขบ้า และบริการผ่าตัด ทำหมันสุนัข และแมว       ครั้งที่ 1 ในวันอังคาร ที่ 24 มีนาคม 2563 ระหว่างเวลา 09.00-15.30 น. ณ อาคารศูนย์กีฬาตำบลดินอุดม  นั้น
องค์การบริหารส่วนตำบลดินอุดม อำเภอลำทับ จังหวัดกระบี่ จึงขอประกาศให้เจ้าของ หรือผู้ครอบครองสุนัข และแมว ในเขตตำบลดินอุดมนำสัตว์เลี้ยงมาขอรับบริการฉีดวัคซีนป้องกันโรพิษสุนัขบ้า และผ่าตัดทำหมัน สุนัข และแมว ในวันอังคาร ที่ 24 มีนาคม 2563 ระหว่างเวลา 09.00 - ๑๕.๓๐ น.                ณ อาคารศูนย์กีฬาตำบลดินอุดม  อ.ลำทับ จ.กระบี่ ดังนี้
๑.เจ้าของสัตว์เลี้ยง หรือผู้ครอบครองสัตว์ จะต้องแสดงบัตรประจำตัวประชาชน เพื่อยื่นคำขอขึ้นทะเบียนสัตว์เลี้ยงประเภทสุนัข และแมวทุกตัวที่อยู่ในความครอบครอง
๒.เจ้าของสัตว์เลี้ยง หรือผู้ครอบครองสัตว์ จะต้องนำสุนัข หรือแมว ที่มีอายุตั้งแต่ ๒ เดือนขึ้นไป เข้ารับบริการฉีดวัคซีนป้องกันโรคพิษสุนัขบ้า
๓.เจ้าของสัตว์เลี้ยง หรือผู้ครอบครองสัตว์ จะต้องนำสุนัข หรือแมว ที่มีอายุตั้งแต่ ๖ เดือนขึ้นไป เข้ารับบริการผ่าตัดทำหมัน เพื่อควบคุมจำนวนประชากรสุนัข และแมว โดยจะต้องให้สุนัข และแมวงดน้ำ-อาหาร ก่อนการผ่าตัดทำหมันเป็นเวลา ๑๒ ชั่วโมง (หรืองดให้น้ำ-อาหาร มื้อเย็นของ                วันที่ 23 มีนาคม 2563) เพื่อป้องกันภาวะแทรกซ้อนระหว่างผ่าตัด/หลังผ่าตัด
จึงประกาศมาเพื่อทราบโดยทั่วกัน

ประกาศ  ณ  วันที่     เดือน มีนาคม  พ.ศ.๒๕63

(นายวุฒิชัย    เป็ดทอง)




    นายกองค์การบริหารส่วนตำบลดินอุดม
กำหนดกิจกรรมการรณรงค์ป้องกันโรคพิษสุนัขบ้า และการควบคุมจำนวนประชากรสุนัข และแมว
ภายใต้โครงการสัตว์ปลอดโรค คนปลอดภัย จากโรคพิษสุนัขบ้า 
ตามพระปณิธานของศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์
อัครราชกุมารี กรมพระศรีสวางควัฒน วรขัตติยราชนารี ประจำปีงบประมาณ พ.ศ.2563

	ลำดับที่
	วัน/เดือน/ปี
ที่ทำกิจกรรม
	เวลา
	สถานที่ดำเนินกิจกรรม
	กิจกรรม

	1
	24 มี.ค. 2563
	09.00 น. -15.30 น.
	อาคารศูนย์กีฬาตำบลดินอุดม
	ฉีดวัคซีนป้องกันโรคพิษสุนัขบ้า 
และทำหมันควบคุมจำนวนประชากรสุนัข-แมวโดย ปศุสัตว์ จ.กระบี่/ปศุสัตว์ อ.ลำทับ


หมายเหตุ :

1.กำหนดการอาจมีการเปลี่ยนแปลงตามความเหมาะสม
2.ให้บริการฟรี ไม่เสียค่าใช้จ่าย
3.กรุณานำบัตรประจำตัวประชาชนของเจ้าของ และสมุดประจำตัวบันทึกวัคซีน(สุนัข-แมว)(ถ้ามี) มาด้วย เพื่อใช้ในการขึ้นทะเบียนประชากรสุนัข และแมว
4.การผ่าตัดทำหมัน สุนัข และแมว จะต้องมีอายุตั้งแต่ 6 เดือนขึ้นไปเท่านั้น โดยจะต้องให้สุนัข และแมว งดน้ำ-อาหารก่อนทำการผ่าตัดทำหมัน เป็นเวลา 12 ชั่วโมง และนำสุนัข (ป้องกันภาวะแทรกซ้อนระหว่าง-หลังการผ่าตัดทำหมัน)
�








